EkBass/fiwiki-20250220-pages-articles huggingface dataset:
Ben Browder

Ben Browder (s. 11. joulukuuta 1962 Memphis, Yhdysvallat) on yhdysvaltalainen näyttelijä. Hänet tunnetaan parhaiten rooleistaan astronautti John Crichtonina scifi-sarjassa Farscape sekä everstiluutnantti Cameron Mitchellinä sarjassa Tähtiportti. Browder syntyi Memphisissä Tennesseessä ja varttui Charlottessa Pohjois-Carolinassa. Hän kävi Furman Universitya Etelä-Carolinassa ja opiskeli myöhemmin näyttelemistä Lontoossa Central School of Speech and Drama -koulussa. Siellä hän tapasi myös tulevan vaimonsa Francesca Bullerin. Browder näytteli Sam Brodya Viiden juttu -sarjassa ohjelman kolmannella tuotantokaudella. Hän muutti vaimonsa ja kahden lapsensa kanssa Australiaan Farscape-sarjan kuvausten ajaksi vuosiksi 1999–2003. Myös Francesca-vaimo teki satunnaisesti roolitöitä Farscapessa. Perhe muutti takaisin Yhdysvaltoihin vuonna 2003 Farscapen tuotannon loputtua, joskin Browder palasi vielä Australiaan kuvaamaan Farscape-minisarjan, joka sitoi yhteen sarjan avoimiksi jääneet juonikuviot. Roolistaan John Chrichtonina Browder sai kahtena vuonna Saturn Awards -palkinnon parhaasta näyttelijäntyöstä televisioroolissa. Farscapen jälkeen Browder muun muassa näytteli kahdessa elokuvassa, luki romaanin äänikasetille ja antoi äänensä animaatiosarjan hahmolle. Vuonna 2005 Browder liittyi vakituisesti Tähtiportti-sarjaan, jossa myös hänen entinen Farscape-kollegansa Claudia Black, näyttelivät pääosissa kaksi viimeistä tuotantokautta. == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
Damage Done

Damage Done on death metal -yhtye Dark Tranquillityn 20. elokuuta 2002 julkaistu kuudes studioalbumi. Levyltä on julkaistu videona kappale ”Monochromatic Stains”. Se on toteutettu monokromaattisessa formaatissa ja muistuttaa niin visuaalisesti kuin temaattisestikin Tri Caligarin kabinetti -elokuvaa. Levyn japanilainen versio sisältää bonusraidan ”The Poison Well”. Levy on julkaistu myös vinyylinä. == Kappalelista == == Kokoonpano == * Mikael Stanne: laulu * Anders Jivarp: rummut * Niklas Sundin: kitara * Martin Henriksson: kitara * Michael Nicklasson: basso * Martin Brändström: elektroniikka == Videot == * Monochromatic Stains (2002) == Vastaanotto == Levy on saanut Soundin arvostelussa neljä tähteä viidestä. Imperiumin arvostelussa albumi sai arvosanaksi 9-/10 == Lähteet == == Aiheesta muualla == * * Luokka:Dark Tranquillityn albumit Luokka:Vuoden 2002 albumit
Nouvelair

Nouvelair on tunisialainen tilauslentoyhtiö, jonka pääkonttori sijaitsee Monastirissa. Yhtiö on perustettu vuonna 1989 nimellä Air Liberté Tunisie, nykyään Nouvelair. Nouvelair lentää Euroopassa ja Tunisiassa. Nouvelair hoitaa myös matkatoimisto Deturin lomalentoja Helsingistä ja Oulusta Tunisiaan. == Laivasto == Heinäkuussa 2016: * 9 Airbus A320-200 == Lähteet == == Aiheesta muualla == *bNouvelair Luokka:Tunisialaiset lentoyhtiöt
Urpojugend

Urpojugend on Klamydian vuonna 2004 julkaisema albumi. Albumin kappaleet on julkaistu alun perin vuonna 2003 ilmestyneellä Piikkinä lihassa -kokoelmalla. == Kappaleet == Sävellykset Jokinen – Helin, sanoitukset Jokinen, sovitukset Klamydia. # # # # # # # # # # # # # # == Kokoonpano == * Vesku Jokinen – laulu * Jakke Helin – kitara * Sami Kohtamäki – basso, taustalaulut * Riku Purtola – rummut * Erkki Vainionpää – harmonikka (8) Luokka:Vuoden 2004 albumit Luokka:Klamydian albumit
Character

__NOTOC__ Character on death metal -yhtye Dark Tranquillityn 25. tammikuuta 2005 julkaistu seitsemäs studioalbumi. Levyltä on julkaistu videona aiemmin samannimisellä EP:lläkin julkaistu ”Lost to Apathy” ja myöhemmin ”The New Build”. Albumi ylsi ensimmäisellä listaviikollaan Suomen virallisen listan sijalle 30 ja pysyi listalla kolme viikkoa. == Kappaleet == == Kokoonpano == * Mikael Stanne – laulu * Martin Henriksson – kitarat * Niklas Sundin – kitarat * Michael Nicklasson – basso * Anders Jivarp – rummut * Martin Brändström – kosketinsoitin, elektroniikka == Arvostelut == * Allmusic: Allmusic review * Imperiumi: 8½/10 * Soundi: == Lähteet == == Aiheesta muualla == * * Luokka:Dark Tranquillityn albumit Luokka:Vuoden 2005 albumit
Her Name Is Nicole

Her Name Is Nicole on The Pussycat Dolls -yhtyeen päälaulajan ja Eden's Crush -yhtyeen laulajan Nicole Scherzingerin julkaisematta jäänyt sooloalbumi. Albumilta julkaistiin kaikkiaan viisi singleä, joista ensimmäinen oli heinäkuussa 2007 Yhdysvalloissa ja Euroopassa ilmestynyt ”Whatever U Like”. Toisena ilmestyneen ”Baby Love” -singlen jälkeen loput julkaistiin digitaalisesti iTunesissa. Singlejen saamasta huonosta vastaanotosta johtuen albumin julkaisemista lykättiin useasti ennen sen julkaisu lopulta peruutettiin kokonaan. Her Name Is Nicolen jäätyä julkaisematta Scherzingerin debytoi soolouralla vasta vuonna 2011 ilmestyneellä albumilla Killer Love. == Singlet == # ”Whatever U Like” (27. heinäkuuta 2007, Yhdysvallat) # ”Baby Love” (10. syyskuuta 2007, USA) # ”Supervillain” (13. marraskuuta 2007, ladattavana iTunesissa) # ”Puakenikeni” (2007, ladattavana iTunesissa) # ”Rio (Care Brazilian Mix)” (elokuu 2008, ladattavana iTunesissa) Luokka:Julkaisemattomat albumit
Nimi muutettu

__NOTOC__ Nimi muutettu on Absoluuttisen Nollapisteen vuonna 2002 ilmestynyt kuudes studioalbumi. Nimi muutettu on puoliksi konseptialbumi, jonka teemana on riippuvuus. Albumi debytoi Suomen virallisen listan sijalla yhdeksän, ja se oli yhtyeen ensimmäinen albumilistalle noussut albumi. Levyn ensimmäinen kappale Pyhä Nynny aloittaa Jumalan suhdetta ihmiseen käsittelevän jatkumon, johon palataan myöhemmissä kappaleissa Liukuovet ja Pyhä Nynny II. Myös muissa kappaleissa on viitteitä riippuvuuteen. Levyllä on myös teemasta irrallisia pop-kappaleita kuten Eräät tulevat juosten ja Irene Kaktus. Albumin kappale Eräät tulevat juosten pääsi kahdensadan parhaan kappaleen joukkoon YleX:n järjestämässä Kaikkien aikojen kotimainen biisi -äänestyksessä.YleX: Kaikkien aikojen kotimainen biisi -äänestyksen tulokset Yhtye soittaa albumin kokonaisuudessaan Aawastock-festivaaleilla 9.7.2022.Keikat - absoluuttinennollapiste.fi == Kappaleet == Kaikki kappaleet säveltäneet Tommi Liimatta ja Aki Lääkkölä sekä sanoittanut Liimatta. Sovitukset Lääkkölä, Otsala, Krutsin ja Eskelinen, paitsi 10 Lääkkölä. # # # # # # # # # # == Tekijät == === Yhtye === * Tommi Liimatta – laulu * Aki Lääkkölä – kitara, koskettimet * Aake Otsala – bassokitara * Tomi Krutsin – lyömäsoittimet === Vierailevat muusikot === * Teemu Eskelinen – laulu * Rea Metsähonkala – huilu === Tuotanto === * Absoluuttinen Nollapiste – tuotanto * Juuso Nordlund – äänitys * Juuso Nordlund ja Aake Otsala – miksaus * Pauli Saastamoinen – masterointi * Tuula Alajoki – valokuvat * Japa Mattila ja Tommi Liimatta – kansien taitto == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == * Absoluuttisen Nollapiste: Nimi muutettu === Viitteet === == Aiheesta muualla == * Levyn saate * Levyn arvosteluita Luokka:Absoluuttisen Nollapisteen albumit Luokka:Vuoden 2002 albumit
Haven (Dark Tranquillityn albumi)

Haven on death metal -yhtye Dark Tranquillityn 25. heinäkuuta 2000 julkaistu viides studioalbumi. Albumilla yhtyeen kokoonpano on muuttunut edellisen Projectorin äänityksen aikaisesta ja yhtyeen tyyli palasi osittain raskaampaan tyyliin. Jälkikäteen albumia on kutsuttu välivaiheeksi kokeellisen Projectorin ja seuraavan Damage Done -albumin välillä kun yhtye etsi oikeaa balanssia. ==Kappaleet== == Kokoonpano == * Mikael Stanne – laulu * Anders Jivarp – rummut * Martin Henriksson – kitarat * Niklas Sundin – kitarat * Michael Nicklasson – basso * Martin Brändström – elektroniikka == Arviot == * Allmusic: Allmusic review * Soundi: == Lähteet == == Aiheesta muualla == * * Luokka:Vuoden 2000 albumit Luokka:Dark Tranquillityn albumit
Axel Slangus

Axel Slangus (23. syyskuuta 1890 Pyhtää – 13. syyskuuta 1965 Helsinki) oli suomalainen näyttelijä. Slangus työskenteli Helsingin Svenska Teaternissa 1912–1913 ja Åbo Svenska Teaterissa Turussa 1913–1918. Seuraavalla vuosikymmenellä hänestä tuli yksi suomalaisen mykkäelokuvan merkittävimmistä näyttelijöistä. Hän esiintyi muun muassa Erkki Karun elokuvissa Nummisuutarit (1923) ja Meidän poikamme (1929). Edellistä on pidetty parhaana elokuvasovituksena Aleksis Kiven samannimisestä näytelmästä. Jälkimmäinen oli samaan aikaan ensimmäinen suomalainen sotilasfarssi, mutta myös puolidokumentaarinen elokuva Suomen armeijasta. Näissä elokuvissa Slangus osoitti komedianäyttelijän taitonsa. Näiden elokuvien välissä Slangus esiintyi myös John W. Bruniuksen Vänrikki Stoolin tarinat -elokuvassa (1926), jossa näytteli Sven Dufvaa. Slangus näytteli vielä parissa 1930-luvun äänielokuvassa, jonka jälkeen palasi kokonaan teatterinäyttelijäksi eikä esiintynyt valkokankaalla uudestaan kuin vasta 20 vuotta myöhemmin. 1950-luvulla hän esiintyi muutamassa ruotsalaisessa elokuvassa. Ruotsin kautensa tunnetuin elokuvatyö oli sillanvartijan rooli Ingmar Bergmanin elokuvassa Neidonlähde (1960), joka jäi myös Slanguksen viimeiseksi roolisuoritukseksi. Slangus kokeili myös elokuvaohjaamista yhdessä Wilho Ilmarin kanssa elokuvan Tukkijoella (1928) parissa. Slangus huolehti myös elokuvan leikkauksesta. Slangus palkittiin Pro Finlandia -kunniamerkillä vuonna 1952. ==Elokuvia== *Rautakylän vanha parooni, 1923 (näyttelijä) *Nummisuutarit, 1923 (näyttelijä) *Fänrik Ståls sägner / Vänrikki Stoolin tarinat, 1926 (näyttelijä) *Meidän poikamme, 1929 (näyttelijä) *Tukkijoella, 1928 (ohjaaja, leikkaaja) *Rågens rike, 1929 (näyttelijä) *VMV 6, 1936 (näyttelijä) *Sådan du ville ha mig, 1944 (näyttelijä, Sellaisena kuin sinä minut halusit -elokuvan ruotsalainen versio) *Koskenlaskijan morsian, 1937 (näyttelijä) *Sången om den eldröda blomman / Laulu tulipunaisesta kukasta, 1956 (näyttelijä) *En drömmares vandring, 1957 (näyttelijä) *Neidonlähde, 1960 (näyttelijä) ==Lähteet== ==Kirjallisuutta== * ==Aiheesta muualla== * Slangus, Axel hakuteoksessa Biografiskt lexikon för Finland. * * Luokka:Suomalaiset näyttelijät Luokka:Pro Finlandia -palkitut Luokka:Vuonna 1890 syntyneet Luokka:Vuonna 1965 kuolleet
Projector

Projector on death metal -yhtye Dark Tranquillityn 10. elokuuta 1999 julkaistu neljäs studioalbumi. Se on yhtyeen ensimmäinen albumi, joka julkaistiin heidän nykyisen levy-yhtiönsä Century Media Recordsin kautta. Albumi on varsin kokeellinen ja erityylinen kuin yhtyeen aiemmat julkaisut, koska Projectorilla Dark Tranquillityn pyrkimyksenä oli irrottautua niin sanotusta Göteborg- soundista. Kokeiluihin kuuluivat muun muassa ensi kertaa pääroolia ottaneet Mikael Stannen puhtaat laulut. Projectorilla esiintyy myös viimeistä kertaa yhtyeen pitkäaikainen kitaristi Fredrik Johansson. Albumilta julkaistu video ThereIn muokkautui Ruotsissa radiohitiksi, ja Projector oli myös Grammis- ehdokkaana. ==Kappalelista== == Kokoonpano == * Mikael Stanne: laulu * Niklas Sundin: kitarat * Fredrik Johansson: kitarat * Anders Jivarp: rummut * Martin Henriksson: basso ==Videot== *ThereIn (1999) == Aiheesta muualla == * * Luokka:Vuoden 1999 albumit Luokka:Dark Tranquillityn albumit
The Mind’s I

The Mind’s I on death metal -yhtye Dark Tranquillityn 18. syyskuuta 1997 julkaistu kolmas studioalbumi. Levyltä on julkaistu videoina kappaleet ”Zodijackyl Light” ja ”Hedon”. ==Kappalelista== == Kokoonpano == * Mikael Stanne: laulu * Fredrik Johansson: kitarat * Niklas Sundin: kitarat * Martin Henriksson: basso * Anders Jivarp: rummut ==Videot== *Zodijackyl Light (1996) *Hedon (1997) == Aiheesta muualla == * * Luokka:Vuoden 1997 albumit Luokka:Dark Tranquillityn albumit
The Gallery

The Gallery on death metal -yhtye Dark Tranquillityn vuonna 1995 julkaistu toinen studioalbumi. Albumia pidetään yhtenä niin sanotun Göteborg-soundin merkkiteoksina In Flamesin The Jester Racen ja At the Gatesin Slaughter of the Soulin rinnalla. Albumia on sanottu yhtyeen parhaimpiin kuuluvana ellei parhaimpana. ==Kappalelista== == Kokoonpano == * Mikael Stanne: laulu * Fredrik Johansson: kitarat * Martin Henriksson: basso * Anders Jivarp: rummut * Niklas Sundin: kitarat == Lähteet == == Aiheesta muualla == * * Luokka:Vuoden 1995 albumit Luokka:Dark Tranquillityn albumit
Great Smoky Mountainsin kansallispuisto

Great Smoky Mountainsin kansallispuisto () on Yhdysvaltojen Pohjois-Carolinan ja Tennesseen osavaltioissa sijaitseva kansallispuisto. Se perustettiin 15. kesäkuuta vuonna 1934. Virallisesti se julistettiin kansallispuistoksi vasta kuusi vuotta myöhemmin vuonna 1940. Puisto saa nimensä Appalakkien vuorijonoon kuuluvan Great Smoky Mountains -vuoriston mukaan. Puiston 2 110 km² laajuista alaa hallinnoi maan muiden kansallispuistojen tapaan National Park Service. Great Smoky Mountainsin kansallispuisto on vuodesta 1983 lähtien kuulunut UNESCOn maailmanperintöluetteloon. http://whc.unesco.org/en/list/259 UNESCO World Heritage Centre: Great Smoky Mountains National Park thumb|left|280px|Great Smoky Mountains. == Lähteet == == Aiheesta muualla == *Viralliset sivut Luokka:Pohjois-Carolinan kansallispuistot Luokka:Tennesseen kansallispuistot Luokka:Unescon maailmanperintökohteet Yhdysvalloissa Luokka:Seulonnan keskeiset artikkelit
Polttolaiva

Polttolaiva oli purjelaivojen aikakaudella käytetty taisteluväline. Eräs ensimmäisiä sen käyttäjiä oli Sir Francis Drake; Calaisin taistelussa hän täytti neljä pahiten vaurioitunutta pientä alustaan palavilla aineilla, hinautti ne ankkuroituneen espanjalaisen Voittamattoman Armadan lähelle ja sytytti polttolaivat; tuloksena oli paniikki vastapuolella ja taistelun ratkaisu.Estlander - Hietakari: Jokamiehen maailmanhistoria Polttolaivana käytettiin yleensä pienikokoista prikiä tai kuunaria; alus lastattiin täyteen pikeä, tappuroita ja muita mahdollisimman kovalla liekillä palavia aineita. Ruumanluukut jätettiin auki vedon lisäämiseksi. Yleensä erillisellä palkkiolla tehtäväänsä kannustettu vapaaehtoinen miehistö, joka oli supistettu pienimmäksi mahdolliseksi, ohjasi aluksen kohti ankkuroitua vihollislaivaa tai -laivastoa; kun oli varmaa, että polttolaiva osuisi tarkoitettuun kohtaan, lasti sytytettiin palamaan. Loputkin luukut ja tykkiportit avattiin vedon lisäämiseksi. Pääosa miehistöstä evakuoitiin nyt isommalla perässä hinatulla veneellä, vain pari miestä jäi aivan viime hetkeen asti hoitamaan ruoria. Kun osuminen oli jo vuorenvarmaa, ruori kiinnitettiin varta vasten asennetuilla lukkotapeilla paikalleen ja viimeiset miehet poistuivat jollalla. Osuessaan vihollislaivaan palava polttolaiva sytytti senkin palamaan, ja tällaisen palon sammuttaminen oli likipitäen mahdotonta. Siksi menetelmä olikin äärimmäisen pelätty; englantilaisista tuli sen käytön varsinaisia asiantuntijoita. Menetelmä syrjäytyi konealusten tullessa, koska nämä pystyivät tarvittaessa väistämään polttolaivaa. Viimeisen kerran polttolaivoja käytettiin Krimin sodassa. == Lähteet == == Aiheesta muualla == Luokka:Laivatyypit
Skydancer

Skydancer on death metal -yhtye Dark Tranquillityn vuonna 1993 julkaistu debyyttialbumi. Albumilla laulaa nykyinen In Flamesin vokalisti Anders Fridén. ==Kappalelista== == Kokoonpano == * Anders Jivarp: rummut * Mikael Stanne: kitarat * Anders Fridén: laulu * Martin Henriksson: basso * Niklas Sundin: kitarat == Arvostelut == * Imperiumi: 7½/10 == Lähteet == == Aiheesta muualla == * * Luokka:Vuoden 1993 albumit Luokka:Vuoden 1993 esikoisalbumit Luokka:Dark Tranquillityn albumit
Choeung Ek

thumb|250px|Choeung Ekiin rakennettu muistomerkki. Choeung Ekin kuoleman kentät sijaitsevat noin 17 kilometriä Kambodžan pääkaupunki Phnom Penhistä etelään. Punaisten khmerien hallinnon aikana tuhansien Tuol Slengissä olleiden vangin elämä päättyi, kun heidät kuljetettiin teloitettaviksi Choeung Ekin kuolemankentille. Kyse oli raa’asta teurastuksesta: kallisarvoisia luoteja säästääkseen vanginvartijat yleensä hakkasivat vangit kuoliaaksi lapioilla tai hakuilla ennen kuin viskasivat ruumiit valtaviin joukkohautoihin. Joukkohautoja on alueelta löydetty kaikkiaan 129 kappaletta. Vuonna 1998 uhrien muistolle pystytettiin paikalle muistokappeli, stupa. Muistokappelin keskellä on lasivitriinien takana esillä yli 8 000 uhrin pääkallot. Paikalla oli alkujaan puutarha ja kiinalainen hautausmaa. Tapahtumat ovat olleet aiheena Roland Joffén ohjaamalle elokuvalle Kuoleman kentät. == Aiheesta muualla == Luokka:Kambodžan historia Luokka:Sotarikokset
Fiction

__NOTOC__ Fiction on melodisen death metal -yhtye Dark Tranquillityn 17. huhtikuuta 2007 julkaistu kahdeksas studioalbumi. Levyltä on julkaistu videona kappale ”Focus Shift”. Fiction debytoi Suomen albumilistalla sijalla 19. == Kappaleet == == Kokoonpano == * Mikael Stanne – laulu * Martin Henriksson – kitarat * Niklas Sundin – kitarat * Michael Nicklasson – basso * Anders Jivarp – rummut * Martin Brändström – elektroniikka == Arvostelut == * About.com: About.com: Album review * Allmusic: Allmusic review * Blabbermouth: 8.5/10Blabbermouth: CD review * Desibeli.net: Desibeli.net: Levyarvio * Imperiumi.net: 9–/10Imperiumi.net: Levyarvio * Soundi: Soundi: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Dark Tranquillityn albumit Luokka:Vuoden 2007 albumit
Musō Shinden-ryū

Musō Shinden-ryū () on yksi yleisimmin harjoiteltavista iaidō-koulukunnista maailmassa. Juurensa Musō Shinden-ryūlla on Musō Jikiden Eishin-ryūssa, josta kyseinen tyylisuunta (ryū-ha) haarautui 1700-luvulla kahden kilpailevan päämestarin (soke) erimielisyyksien johdosta. Eishin-ryūn (Shimomura-ha) ryūhasta Nakayama Hakudō kehitti nykyisen Musō Shinden-ryūn koska hänellä ei ollut Eishin-ryūn opetusoikeutta. Nakayama Hakudō (1869-1958) toimi päämestarina Musō Shinden-ryūssa.Warner & Draeger, s. 82-83 __NOTOC__ == Katasarjat == === Shoden (初伝) === # (tai Shohattō) # (tai Satō) # (tai Utō) # # # # # # # # (tai Battō) # (tai ) === Chūden (中伝) === # # # # # # # # # # === Okuden (奥伝) === ==== Suwariwaza no bu ==== # # # # # # # # # ==== Tachiwaza no bu ==== # # # # # # # # # # === Tachiuchi no kurai (太刀打之位) === # # # # # # # Lähde: http://iaido.fi/muso-shinden-ryu-2/muso-shinden-ryu/ Viitattu 3.6.2017 ==Lähteet== === Kirjallisuuslähteet === * * * * Luokka:Iaidō Luokka:Koryu bujutsu
Valkeakosken kanava

Valkeakosken kanava on Valkeakosken kaupungin keskustassa sijaitseva Mallasveden ja Vanajaveden yhdistävä 495 metriä pitkä kanava. Kanava rakennettiin 1866–1869, jolloin siihen tuli kaksi sulkua, joiden pituudet olivat 35,6 metriä ja leveydet 7,55 metriä. Kanavan kautta alkoi heti sen valmistuttua vilkas tavaraliikenne, jota tosin haittasi laivareitin matala, noin 1,5 metrin syväys. Uittoliikenteen lisääntyessä 1950-luvulla vanha kanava osoittautui huonosti tähän käyttöön sopivaksi, ja niinpä sen eteläpuolelle rakennettiin 1950–1955 uusi uittokanava, jossa oli yksi 160 metriä pitkä, 8 metriä leveä ja 2,5 metrin syvä sulku. Vanha kanava täytettiin maalla uuden kanavan valmistuttua. Uudessa kanavassa sulkuportit ovat tekniikaltaan sektoriportteja, joiden koneistot ovat sähkömekaanisia. Uitot loppuivat Valkeakosken kanavassa 1960-luvun lopulla, ja siitä lähtien se on palvellut lähinnä huviveneliikennettä. 2000-luvun alussa myös osa täytetystä vanhasta kanavasta kaivettiin esiin, ja siitä tehtiin matkailunähtävyys. Kanava on itsepalvelukanava, jonka valvonta suoritetaan Muroleen kanavalta käsin. Kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy. ==Lähteet== ==Aiheesta muualla== *Valkeakosken kaupungin sivu kanavasta *Väylävirasto – Valkeakosken kanava Luokka:Suomen kanavat Luokka:Valkeakosken liikenne Luokka:Valkeakosken rakennukset ja rakennelmat Luokka:Längelmäveden ja Hauhon reittien valuma-alue
Niklas Sundin

Niklas Sundin (s. 13. elokuuta 1974) on ruotsalainen muusikko. Hänet tunnetaan parhaiten perustajajäsenenä ja entisenä kitaristina yhtyeestä Dark Tranquillity, jossa hän soitti perustamisvuodesta 1989 aina vuoteen 2020 saakka. Hän on soittanut kitaraa myös yhtyeessä Laethora. Sundin oli yksi Dark Tranquillityn perustajajäsenistä. Dark Tranquillityn ohella hän on soittanut kitaraa vuosina 1993–1995 Hammerfallissa ja tehnyt sanoituksia In Flamesille. Sundin on ammatiltaan graafinen suunnittelija ja on suunnitellut lukuisille yhtyeille kansitaidetta. Sundin on suunnitellut Dark Tranquillityn levyjen kansikuvat vuodesta 1999 lähtien. Hän on suunnittelustudio Cabin Fever Median perustaja. == Aiheesta muualla == * Niklas Sundin Dark Tranquillityn sivustolla * Cabin Fever Media Luokka:Dark Tranquillityn jäsenet Luokka:Ruotsalaiset metallimusiikin kitaristit Luokka:Ruotsalaiset graafiset suunnittelijat Luokka:Vuonna 1974 syntyneet Luokka:Elävät henkilöt
Tom McEvoy

Tom McEvoy (s. 14. marraskuuta 1944, Grand Rapids, Michigan) on yhdysvaltalainen pokeriammattilainen ja -kirjailija. Hän on vuoden 1983 World Series of Pokerin (WSOP) pääturnauksen voittaja. McEvoy oli alkuperäiseltä ammatiltaan kirjanpitäjä, mutta hän siirtyi pokeriammattilaiseksi vuonna 1978. McEvoy voitti pokerin epävirallisen maailmanmestaruuden eli WSOP:n pääturnauksen vuonna 1983 lyöden lopussa seitsemän tuntia kestäneen kaksinpelin jälkeen Rod Peaten. Se oli WSOP-historian pisin kaksinpeli aina vuoteen 2006 asti. McEvoy oli ensimmäinen satelliittiturnauksen kautta pääturnaukseen selvinnyt ja sen voittanut pelaaja. McEvoy ansaitsi kisasta 540 000 dollaria. Kaikkiaan McEvoy on voittanut neljä WSOP-ranneketta ja osallistuu turnauksiin edelleen - hän sijoittui rahoille muun muassa vuoden 2006 pääturnauksessa. Vuonna 1995 McEvoy voitti Inglewoodissa pelatun World Championship of H.O.R.S.E. -turnauksessa sekä razz- että omaha hi/lo -kisan. Maaliskuussa 2005 McEvoy oli ykkönen Professional Poker Tourilla (PPT) Bay 101 Shooting Stars of Poker -turnauksen päätöspäivänä. Hän ansaitsi voitostaan 225 000 dollaria. Tom McEvoy vastustaa tupakanpolttoa turnauksissa. Vuonna 1998 hän auttoi ensimmäisen savuttoman pokeriturnauksen järjestämisessä. Vastustuksesta huolimatta turnaukseen osallistui paljon pelaajia ja näin ollen vahvisti, että savuttomat turnaukset ovat tarpeellisia. Vuodesta 2002 WSOP on ollut savuton turnaus. McEvoy on kirjoittanut yksin ja yhdessä muiden kanssa (muun muassa T. J. Cloutier, Brad Daugherty, Don Vines ja Max Stern) useita pokerikirjoja. Hän on kolumnistina CardPlayer-lehdessä ja edustaa PokerStars- nettipokerihuonetta. Toukokuussa 2007 Mc Evoyn pokeriuran turnausansiot ylittivät 2,6 miljoonaa dollaria. == WSOP-rannekkeet == Vuosi Turnaus Voittosumma (USD) 1983 $1,000 Limit Hold'em 117 000 1983 $10,000 No Limit Hold'em World Championship 580 000 1986 $1,000 Razz 52 400 1992 $1,500 Limit Omaha 79 200 == Kirjoja == * * * * * * * * * * * * * julkaisuvuosi viittaa ISBN-numeroa vastaavaan painokseen == Lähteet == == Aiheesta muualla == * * PokerStarsin profiili Luokka:Yhdysvaltalaiset pokerinpelaajat Luokka:Vuonna 1944 syntyneet Luokka:Elävät henkilöt
Phú Quốc

Phú Quốc on Vietnamille kuuluva saari, joka sijaitsee Siaminlahdella aivan Kambodžan rannikon edustalla. Saaren pääkaupunki on nimeltään Dương Đông. Saaren eteläosassa sijaitsee An Thoin satamakaupunki. Phú Quốcin väkiluku on nykyään noin 75 000, yli kymmenkertainen verrattuna vuoteen 1975, jolloin saarella asui vain 5 000 henkilöä. Kolmionmuotoinen saari on 50 km pitkä ja leveimmältä kohdaltaan vain 25 km, pinta-alaa sillä on 597 neliökilometriä. Hallinnollisesti Phú Quốc kuuluu Kiên Giangin maakuntaan. Koko eteläinen Vietnam kuului vielä 1600-luvulla Khmerien valtakuntaan, kunnes vietnamilaiset valloittivat alueen itselleen. Kiista saaren (khmerinkieliseltä nimeltään Koh Tral) omistuksesta jatkuu kuitenkin edelleen. Vielä 1990-luvun puolivälissä saarella toimi vain kaksi melko alkeellista hotellia, ja vain toisella niistä oli lupa ottaa vastaan ulkomaisia vieraita. Armeija valvoi tiukasti aluetta ja liikkuminen oli rajoitettua. Phú Quốcin pohjoisrannalla sijaitsee edelleen peräti kuusi Vietnamin armeijan tukikohtaa. Saaren eteläkärjessä sijaitsee merivoimien tukikohta. Matkailu on kuitenkin noussut saaren yhdeksi pääelinkeinoksi. Muita tärkeitä elinkeinoja ovat kalastus ja pippurinviljely. Kalastuksesta saa elantonsa valtaosa Phú Quốcin asukkaista. Saalis myydään saaren lukuisille tehtaille, jotka valmistavat vietnamilaisen keittiön perusmaustetta, hapatettua kalakastiketta (nước mắm). Saarella on yhteensä vajaa sata kalakastiketehdasta, joiden tuotto on yhteensä 8–10 miljoonaa litraa vuodessa. Suurin osa tehtaista on vaatimattomia, kotitarpeiksi ja lähikylän torille myyntiin tehtailevia nyrkkipajoja. Pääosasta tuotantoa vastaa viisi suurinta Phú Quốcin kalakastiketehdasta. Phú Quốcin kalakastike on Vietnamissa erityisen arvostettua. Phú Quốcin erottaa manner-Vietnamista meren lisäksi myös maaperän laatu. Useista yrityksistä huolimatta riisinviljely ei ole koskaan onnistunut mäkisellä saarella. Phú Quốc voikin nykyään ylpeillä tiheällä aarniometsällä, joka peittää yli 70 % saaren pinta- alasta. Metsässä elää lukuisia harvinaisia eläinlajeja, joita ei vielä ole kunnolla edes kartoitettu. Metsäpeite kätkee suojiinsa myös jokia, pieniä vesiputouksia ja kirkasvetisiä lähteitä. Phú Quốcin saari tunnetaan myös siitä, että siellä on kehittynyt aivan oma koirarotunsa. Aidon phu quocinkoiran erottaa selässä olevasta läikästä, jossa karva kasvaa kierteisinä kaarteina. Uskollinen ja nokkela koirarotu palvelee isäntäänsä erityisesti metsästys- ja vahtikoirana. == Aiheesta muualla == Luokka:Vietnamin maantiede Luokka:Aasian saaret
Mika Kurvinen

Mika Kurvinen (s. 2. marraskuuta 1983 Helsinki) on suomalainen näyttelijä, ohjaaja ja käsikirjoittaja. Hän teki tunnetuimman roolinsa televisiosarjassa Salatut elämät, jossa hän esitti Teemu Korhosta vuosina 2000–2003. Ruudusta hän poistui keväällä 2004. Salattujen elämien jälkeen Kurvinen on näytellyt muun muassa elokuvissa Sooloilua ja Elokuu sekä televisiosarjoissa Tappajan näköinen mies ja Toisen kanssa. Kesällä 2007 Kurvinen teki The Voice TV:lle Jäämerelle ja takaisin -nimisen ohjelman yhdessä Heikki Paasosen kanssa, jossa he ajoivat moottoripyörällä jäämeren rannalle. Näyttelijän toiden lisäksi Kurvinen on työskennellyt myös kameran toisella puolella, ohjaten musiikkivideoita ja toimien tv-sarjojen ohjaajana ja käsikirjoittajana. Hän on ohjannut videoita muun muassa Olavi Uusivirralle, Sunrise Avenuelle ja PMMP:lle. PMMP:n "Viimeinen valitusvirsi" -kappaleen musiikkivideosta Kurvinen sai kunniamaininnan Oulun musiikkivideofestivaaleilla vuonna 2010. == Filmografia näyttelijänä == === Elokuvat === Vuosi Elokuva Rooli 2007 Sooloilua miestoimittaja 2010 Veijarit kiintiöviuhahdus 2011 Elokuu Kalle 2016 Nuotin vierestä Fagerholm === Lyhytelokuvat === Vuosi Elokuva Rooli 2009 The Imprisonment Marko === Televisiosarjat === Vuosi Elokuva Rooli 2001–2004 Salatut elämät Teemu Korhonen 2011 Tappajan näköinen mies Minkinen 2014 Toisen kanssa toimittaja 2016 Luottomies poliisi 2017 Presidentti taksikuski 2018 HasBeen Mika 2019 Pientä laittoa lääkäri ==Ohjaukset== Vuosi Nimi Tyyppi 2006 On niin helppoo olla onnellinen (es. Olavi Uusivirta) Musiikkivideo All Because of You (es. Sunrise Avenue) Musiikkivideo 2007 Henkilökohtaisesti (es. PMMP) Musiikkivideo 2008 Salmisaaren Salome (es. Olavi Uusivirta) Musiikkivideo The Man In the Middle Lyhytelokuva 2010 Viimeinen valitusvirsi (es. PMMP) Musiikkivideo Lautturi (es. PMMP) Musiikkivideo Valtameri (es. Petra) Musiikkivideo Nukketalo palaa (es. Olavi Uusivirta) Musiikkivideo Dangerous (es. Deep Insight) Musiikkivideo 2011 Two Ways Lyhytelokuva 2012 Watch Out (es. Lovex) Musiikkivideo Jäminkipohja Lyhytelokuva 2014 SuomiLOVE Televisiosarja 2017 Aallonmurtaja Televisiosarja 2023 Poromafia Televisiosarja == Lähteet == == Aiheesta muualla == * * * Mika Kurvinen Suomalaisessa musiikkivideoarkistossa Luokka:Suomalaiset näyttelijät Luokka:Suomalaiset musiikkivideo-ohjaajat Luokka:Suomalaiset käsikirjoittajat Luokka:Vuonna 1983 syntyneet Luokka:Elävät henkilöt
Gigolo

Gigolo on maksullinen miesseuralainen, kuten ammattimainen tanssipartneri tai miesprostituoitu. Gigolo elää naisten kustannuksella, ja joidenkin gigolojen tavoitteena on päästä naimisiin rikkaiden naisten kanssa. Gigolot ovat tyypillisesti olleet hyvinpukeutuneita ja hienostuneita miehiä. Nykyaikaina gigolo-nimitystä ei enää paljonkaan käytetä. Jo ennen kuin sana gigolo oli keksitty, eurooppalaismiehillä oli toisinaan tapana palkata vaimoilleen miesseuralaisia siksi aikaa, kun isäntä oli matkoilla. Gigolon edeltäjiä olivat myös 1800-luvun dandyt eli keikarit, jotka pyrkivät usein rikkaisiin naimisiin. Sana gigolo on ranskaa ja tarkoitti alun perin 1800-luvun puolivälissä tanssitytön (gigolette) poikaystävää. Kun tanssisalit yleistyivät Ranskassa, ne palkkasivat ammattitanssijoita tanssittamaan naisia. Ensimmäisen maailmansodan jälkeen gigoloita tarvittiin jazz- ja tanssiklubeilla. Gigolot hakeutuvat rikkaiden naisten (tai miesten) seuraan. He pukeutuvat tyylikkäästi, käyttäytyvät hienostuneesti ja osaavat keskustella nokkelasti ja naista imarrellen. Usein gigololla on ystäväpiiri, joka auttaa häntä osoittamaan viehätysvoimaansa. Jotkut gigolot väittävät olevansa aatelissukuisia. Nainen hoitaa maksun yleensä hienotunteisesti ja epäsuorasti maksamalla gigolon ruoat ja juomat sekä ostamalla hänelle erilaisia kalliita lahjoja. Joskus nainen avaa gigololleen oman pankkitilin. Gigolo seurustelee yhden naisen kanssa vain niin kauan kuin tämä käyttää häneen rahaa. ==Lähteet== Luokka:Prostituutio Luokka:Miesten nimitykset Luokka:Ranskankieliset sanat ja sanonnat
Bas Heymans

Bastiian ”Bas” Heymans (s. 21. maaliskuuta 1960 Veldhoven, Alankomaat) on alankomaalainen Aku Ankka- ja Mikki Hiiri -piirtäjä ja tunnetumman ankkapiirtäjän Mau Heymansin veli. Hän piirtää kyseisiä sarjakuvia yleensä Aku Ankka -lehteen, ja hänen piirrostyylinsä on melko samanlainen kuin veljellään,Comic creator: Bas Heymans mutta ne voi erottaa sillä, että Bas Heymans ei piirrä ankoille sieraimia, mutta Mau piirtää. Bas Heymans aloitti uransa värittämällä veljensä Mau Heymansin tarinoita. Basin tyyli onkin samantyyppistä kuin Maun. Eniten sarjoja Bas on tehnyt Frank Jonkerin kanssa, mutta tarinoita on kertynyt myös veljen Maun, Comicup Studion, Paul Hoogman ja Jan Krusen kanssa. == Lähteet == Luokka:Disneyn sarjakuvien tekijät Luokka:Alankomaalaiset sarjakuvantekijät Luokka:Vuonna 1960 syntyneet Luokka:Elävät henkilöt
Pianokonsertto nro 2 (Rahmaninov)

Sergei Rahmaninovin pianokonsertto nro 2 c-molli op. 18 on romantiikan aikakauden tunnetuimpia pianokonserttoja. Rahmaninov sävelsi konserton vuosina 1900–1901 ja omisti sen psykiatri Nikolai Dahlille (1860–1939), joka oli auttanut häntä neljän vuoden ajan. Toinen ja kolmas osa valmistuivat vuonna 1900 ja ensimmäinen osa vuonna 1901. Kantaesitys oli 9. marraskuuta (27. lokakuuta) 1901 Moskovassa. Kantaesityksen johti Aleksandr Ziloti ja Rahmaninov oli itse solistina. ==Osat== #Moderato #Adagio sostenuto #Allegro scherzando == Huomioita == == Lähteet == ==Aiheesta muualla== * Partituuri, yms. International Music Score Library Project Pianokonsertto Luokka:Pianokonsertot Luokka:1900-vuosikymmenen musiikkiteokset
Kalakastike

thumb|Japanilaisia kalakastikkeita – Shottsuru ja Ishiru. Kalakastike on maustekastike, joka valmistetaan hapatettujen kalojen käymisliemestä. Se on keittiön tärkein perusmauste monessa Kaakkois-Aasian alueen keittiössä, erityisesti Vietnamissa ja Thaimaassa. Vietnamissa se kulkee nimellä nước mắm ja Thaimaassa nam pla (น้ำปลา). Myös Laosissa, Kambodžassa, Burmassa ja Filippiineillä kalakastikkeella on perinteisesti ollut tärkeä sija keittiön perusmausteena. Hyvin suolaista ja voimakkaan hajuista kalakastiketta käytetään soijakastikkeen tapaan, ja se korvaa pitkälti suolan käytön ruoanvalmistuksessa. Ruokaan sekoitettuna sen maku on miedompaa. Kalakastiketta käytetään kala-, liha-, muna- ja vihannesruokien sekä riisin maustamiseen. Kalasaalis – pääasiassa pieniä kaloja – puhdistetaan ja joko ladotaan heti tuoreeltaan puusammioihin kerroksittain suolan kanssa tai kalojen annetaan aloittaa hapatusprosessi ja ne laitetaan sammioihin vasta parin, kolmen päivän kuluttua. Suhde on yksi osa suolaa ja kolme osaa kalaa. Vietnamilaiset itse ovat vakuuttuneita, että nước mắm on paitsi herkullista, myös ravitsevaa ja terveellistä. Siinä on tallella tiivistetyssä muodossa kaikki kalan tärkeät ravintoaineet. Yksi arvostetuimmista kalakastikkeen valmistuspaikoista on Phú Quốcin saari Siaminlahdella. ==Kalakastike Euroopassa== Antiikin Roomassa valmistettiin vastaavaa kalakastiketta, jolloin se tunnettiin nimellä garum. Euroopassa kalakastikkeen valmistamisen perinne katkesi antiikin Rooman tuhouduttua. ==Lähteet== ==Aiheesta muualla== Luokka:Maustekastikkeet
Inkerin Kirkko

Inkerin Kirkko on Inkerin kirkon lehti, joka perustettiin joulukuussa 1991 jo ennen kuin Inkerin kirkko itsenäistyi Viron evankelis-luterilaisen kirkon rovastikunnasta itsenäiseksi Venäjän federaation alueella toimivaksi kirkokseen. Lehden perusti Inkerin rovastikunta ja sen ensimmäinen päätoimittaja oli Leino Hassinen ja toimitussihteeri Tatjana Paas. Aluksi lehti ilmestyi 18-sivuisena suomen- ja venäjänkielisenä painoksena, minkä jälkeen 1994 ne yhdistettiin yhdeksi kaksikieliseksi painokseksi, jonka sivumäärä oli 28. Päätoimittajaksi tuli Aarre Kuukauppi. 1996 toimitussihteeriksi tuli Timo Kivioja ja vastaavaksi toimittajaksi Tatjana Paas. 2001 lehti jakautui jälleen suomen- ja venäjänkieliseksi painokseksi ja toimitussihteerinä oli 2001–2003 Svetlana Kuukauppi. Kahden vuoden ajan lehteä julkaisi moskovalainen Luterilainen tunti, joka liitti siihen omia sivujaan. 2004 venäjänkielisen painoksen vastaavaksi toimittajaksi tuli Pavel Krylov ja suomenkielisen Sisko Pörsti. Svetlana Kuukauppi palasi 1. huhtikuuta 2007 venäjänkielisen lehden toimittajaksi. Vuoden 2009 alusta suomenkielisen lehden vastaava toimittaja on Tuulikki Vilhunen ja toimittaja Kristiina Paananen. Luokka:Inkerin kulttuuri Luokka:Suomalaiset kristilliset aikakauslehdet
Wendy Pini

thumb|Richard ja Wendy Pini Wendy Pini (s. 4. kesäkuuta 1951) on yhdysvaltalainen sarjakuvapiirtäjä. Wendy ja Richard Pinin tunnetuin sarjakuva on Elfquest. Richard Pini kirjoittaa Elfquest-tarinat, joihin Wendy Pini luo kuvituksen. Sarjakuvaa on julkaistu jo vuodesta 1978 lähtien. Wendy Pini (omaa sukuaan Fletcher) syntyi San Franciscossa. Hän vietti lapsuutensa Kalifornian maaseudulla, Gilroyssa. Wendy aloitti taiteilijanuransa 1960-luvun puolivälissä julkaisemalla töitään mm. ns. fanzine-lehdissä. Vuonna 1972 Wendy avioitui Richard Pinin kanssa. Kaksi vuotta myöhemmin hän alkoi ammattikuvittajaksi science fiction -lehtiin. Vuonna 1977 Wendy ja Richard Pini aloittivat yhdessä laajan Elfquest-projektinsa. Wendy Pinin 1980- ja 1990-luvun oheisprojekteja ovat olleet mm. Beauty and the Beast sarjakuva- albumit. Tämän lisäksi hän on tehnyt lukuisia kuvituksia Marvel Comicsin ja DC Comicsin kaltaisille suurille sarjakuvakustantamoille. Luokka:Yhdysvaltalaiset sarjakuvantekijät Luokka:Vuonna 1951 syntyneet Luokka:Elävät henkilöt
Skunkworks

Skunkworks on Bruce Dickinsonin, Alex Dicksonin sekä Chris Dalen ja Alessandro Elenan muodostaman samaa nimeä kantavan yhteen julkaisema debyyttialbumi. Levy julkaistiin vuonna 1996, se jäi kokoonpanon ainoaksi. Levy-yhtiö ei kuitenkaan suostunut julkaisemaan albumia ilman Bruce Dickinsonin tunnettua nimeä, tämän vuoksi se tunnetaan harhaanjohtavasti Bruce Dickinsonin sooloalbumina. Musiikillisesti levyn suuntauksena pidetään grunge-rockia. Albumin tuottajana toimi Jack Endino, joka on aikaisemmin työskennellyt muun muassa Nirvanan sekä Soundgardenin kanssa. Albumi epäonnistui kaupallisesti eikä saanut kriitikoilta tunnustusta. Yhtye hajosi samana vuonna, jonka jälkeen Bruce Dickinson siirtyi virallisesti takaisin soolouralle. == Kappaleet == === CD 1 === # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson) # (B.Dickinson/A.Dickson-C.Dale) #(B.Dickinson/A.Dickson) === CD 2 === # # # # # # # # # # # == Yhtyeen kokoonpano == *Bruce Dickinson - laulu *Alex Dickson - kitara *Chris Dale - basso *Alessandro Elena - rummut == Lähteet == Luokka:Vuoden 1996 esikoisalbumit Luokka:Bruce Dickinsonin albumit
Francisco Rodriguez

Francisco Rodriguez -nimisiä henkilöitä ovat: * Francisco Rodríguez, venezuelalainen taloustieteilijä * Francisco Rodríguez (s. 1906), argentiinalainen pyöräilijä * Francisco Rodríguez (1915–1998), meksikolainen pyöräilijä * Francisco Rodríguez (s. 1938), panamalainen poliitikko, väliaikainen presidentti 1989 * Francisco Rodríguez (1945–2024), venezuelalainen nyrkkeilijä * Francisco Rodríguez (s. 1953), kuubalainen soutaja * Francisco Rodríguez (s. 1957), espanjalainen judoka * Francisco Rodriguez, Paco Rodriguez (s. 1967), espanjalainen sarjakuvataiteilija * Francisco Rodríguez (s. 1970), puertoricolainen judoka * Francisco Rodríguez (s. 1982), venezuelalainen baseballpelaaja * Francisco Rodríguez (s. 1983), meksikolainen baseballpelaaja * Francisco Rodríguez (s. 1984), yhdysvaltalainen nyrkkeilijä * Francisco Rodríguez (s. 1995), sveitsiläis- chileläinen jalkapalloilija * Francisco Rodríguez García (s. 1934), espanjalainen jalkapalloilija * Francisco Javier Rodríguez (s. 1981), meksikolainen jalkapalloilija
Richard Pini

thumb|Richard ja Wendy Pini Richard Pini (s. 19. heinäkuuta 1950) on yhdysvaltalainen sarjakuvakäsikirjoittaja. Hänen tunnetuin luomuksensa on yhdessä vaimonsa Wendy Pinin kanssa v. 1978 luotu Elfquest. Pinien sarjakuvia julkaisi alkujaan heidän itse v. 1977 perustamansa pienkustantamo Warp Graphics. Richard Pini syntyi New Havenissa, Connecticutin osavaltiossa. Hän opiskeli astrofysiikkaa MIT:ssä. Valmistuttuaan hän työskenteli Bostonin Hayden planetaariossa luennoijana, valokuvaajana jne. Richard tutustui vaimoonsa Wendyyn alun perin Silver Surfer -sarjakuvalehden lukijakirjeosaston kautta. Pariskunta avioitui vuonna 1972. Vuonna 1977 Richard ja Wendy alkoivat työskennellä Elfquest-tarinan parissa. Elfquestista kasvoi vähin erin miljoonamyynteihin yltänyt menestystarina. Richard luopui kuitenkin päivätyöstään IBM-yhtiössä vasta vuonna 1981. Tämän jälkeen hän toiminut päätoimisesti sarjakuva-alalla: käsikirjoittajana, kustantajana, markkinoijana jne. Luokka:Yhdysvaltalaiset sarjakuvantekijät Luokka:Vuonna 1950 syntyneet Luokka:Elävät henkilöt
Terminen diffuusiokerroin

Terminen diffuusiokerroin kuvaa materiaalin lämmönjohtavuuden suhdetta tilavuudelliseen ominaislämpökapasiteettiin. Kutsuttu myös "lämpötilanjohtavuudeksi". Sen SI yksikkö on m²/s. Materiaalit, joilla on suuri terminen diffuusiokerroin saavuttavat nopeasti ympäristön lämpötilan, koska niiden lämmönjohtavuus on suuri verrattuna ominaislämpökapasiteettiin eli lämmönvarauskykyyn. \alpha=\frac{k}{\rho c_p} * k on materiaalin lämmönjohtavuus (W/(Km)), joskus merkitty myös \lambda:lla * \rho on materiaalin tiheys (kg/m³) * c_p on materiaalin ominaislämpökapasiteetti (J/(kgK)) Luokka:Suureet Luokka:Termodynamiikka
Hans Lund

Hans ”Tuna” Lund (23. syyskuuta 1950 – 6. marraskuuta 2009) oli yhdysvaltalainen pokeriammattilainen. Lund aloitti turnauspokerin vuonna 1977http://www.cardplayer.com/magazine/article/13159 (luettu 12.3.2007) ja voitti World Series of Pokerin (WSOP) 1 500 dollarin no limit hold'em -turnauksen vuonna 1978. Vuosikymmentä myöhemmin hän oli toinen samassa turnauksessa vuoden 1988 WSOP:ssa. Vuonna 1990 WSOP:n pääturnauksessa hän pääsi aina lopun kaksinpeliin asti, jossa hävisi Mansour Matloubille. Oltuaan johdossa, hän meni all-in A9-kädellä Matloubin kymppiparia vastaan. Turnilla tuli ässä, mutta riverin kymppi vei potin Matloubille. Myöhemmin peli päättyi Matloubin kuutosparilla Lundin nelosparia vastaan. Lund oli rahoilla myös WSOP:n vuosien 1991 (19.) ja 1992 (kolmas) pääturnauksessa. Lund voitti toisen WSOP-rannekkeensa 1 500 dollarin Ace to Five Draw -turnauksessa vuonna 1996. Lund lopetti säännöllisen turnauspelaamisen vuonna 1997, mutta senkin jälkeen pelasi sijoittuen useasti rahasijoille muun muassa WSOP- ja WPT-turnauksissa. Lund kuoli syöpään 59-vuotiaana marraskuussa 2009. Siihen mennessä hän oli ansainnut pokerilla liki kolme miljoonaa dollaria. == Lähteet == == Aiheesta muualla == * * CardPlayer.com:n artikkeli (luettu 12.3.2007) Luokka:Yhdysvaltalaiset pokerinpelaajat Luokka:Vuonna 1950 syntyneet Luokka:Vuonna 2009 kuolleet
Ovi- ja ikkunavero

Ovi- ja ikkunavero oli voimassa Ruotsissa vuodesta 1743 eteenpäin aina vuonna 1809–1810 voimaan astuneisiin uusiin määräyksiin. Veron perusteena oli rakennuksen ovien ja ikkunoiden lukumäärä, jonka avulla katsottiin voitavan määrittää talon omistajan veronmaksukykyisyys. Ovi- ja ikkunaveroja säädettiin monissa muissakin maissa, kuten Britanniassa, Ranskassa ja Hollannissa. Tämä kaavamainen vero jäi vähitellen pois käytöstä, mutta esimerkiksi Ranskassa se oli käytössä vielä 1900-luvun alussa. Veron etuna oli, että rakennuksen koko voitiin arvioida verotusta varten menemättä rakennukseen sisälle. Haittapuolia oli arvion karkeus ja se, että vero vaikutti arkkitehtuuriin. Veron suuruus oli Tukholmassa 16 äyriä ikkunalta, 12 äyriä suuremmissa kaupungeissa, 8 äyriä pienemmissä kaupungeissa ja 6 äyriä maaseudulla. Rahvas saattoi saada veron alennettua kolmeen äyriin. Sotaväessä palvelevat oli vapautettu verosta. ==Lähteitä== *Nordisk familjebok/Uggleupplagan. 35. Supplement. Cambrai - Glis sida 1142 *Nordisk familjebok/Uggleupplagan. 35. Supplement. Cambrai - Glis sida 1143 * Tietosanakirja, Tietosanakirja-osakeyhtiö 1909–1919, hakusana rakennusvero Luokka:Historialliset verot Luokka:Ruotsin taloushistoria
Hopes and Fears

Hopes And Fears on brittiyhtye Keanen esikoisalbumi, joka julkaisuvuonnaan 2004 nousi parhaiten myydyksi albumiksi Britanniassa, ja on sen jälkeen myynyt kahdeksankertaista platinaa. Helmikuussa 2005 albumi palasi listaykköseksi saatuaan Brit Awardsissa palkinnon parhaasta albumista. Viidellä ja puolella miljoonalla myydyllä kappaleella Hopes And Fears on toistaiseksi vuosituhannen 16. myydyin albumi Britanniassa. ==Kappaleet== Kaikki kappaleet ovat Tim Rice- Oxleyn, Tom Chaplinin ja Richard Hughesin käsialaa, sekä kappaleiden 6, 8, 9 ja 12 teossa on ollut mukana myös James Sanger. ===Britannian versio=== Britannian versiossa levyn kansi on vihreä. #"Somewhere Only We Know" - 3:57 #"Bend and Break" - 3:39 #"We Might as Well Be Strangers" - 3:12 #"Everybody’s Changing" - 3:36 #"Your Eyes Open" - 3:22 #"She Has No Time" - 5:46 #"Can’t Stop Now" - 3:38 #"Sunshine" - 4:12 #"This Is the Last Time" - 3:29 #"On a Day Like Today" - 5:27 #"Untitled 1" - 5:36 #"Bedshaped" - 4:39 ===Kansainvälinen/Yhdysvaltojen versio=== Kansainvälisessä versiossa levyn kansi on punaruskea ja Yhdysvaltojen valkoinen. #"Somewhere Only We Know" #"This Is the Last Time" #"Bend and Break" #"We Might as Well Be Strangers" #"Everybody’s Changing" #"Your Eyes Open" #"She Has No Time" #"Can’t Stop Now" #"Sunshine" #"Untitled 1" #"Bedshaped" ==Singlet== Single Listasijoitus (UK) Julkaisupäivä "Somewhere Only We Know" #3 16. helmikuuta 2004 "Everybody’s Changing" #4 4. toukokuuta 2004 "Bedshaped" #10 16. elokuuta 2004 "This Is the Last Time" #18 22. marraskuuta 2004 "We Might As Well Be Strangers" - 15. helmikuuta 2005 "Bend and Break" #27 25. heinäkuuta 2005 == Aiheesta muualla == * Keanen kotisivut * Keanen MySpace-sivu Luokka:Keanen albumit Luokka:Vuoden 2004 esikoisalbumit
Ivette María

Ivette María Tato (s. 27. kesäkuuta 1975 Barcelona, Katalonia) on uransa lopettanut espanjalainen uimari, joka osallistui kotimaansa riveissä kesäolympialaisiin kahdesti, vuosina 1996 ja 2000. Vuonna 1996 hän sijoittui 200 metrin sekauinnissa 23. sijalle, ja neljä vuotta myöhemmin hän oli samalla matkalla 16., ja sijoittui myös 4 × 100 metrin sekauintiviestissä sijalle 15. == Lähteet == *Espanjan olympiakomitea Luettu 12.3.2007 Maria, Ivette Maria, Ivette Maria, Ivette
Lieriösinetti

Lieriösinetti eli sylinterisinetti oli muinaisessa Mesopotamiassa omaisuuden merkitsemiseen käytetty rullamainen sinetti, jollaiset tulivat käyttöön Sumerin kaupunkisivilisaation noustessa Uruk-kaudella noin 3500 eaa.http://www.schoyencollection.com/math.htm#3007 Sylintersinettejä tehtiin mm. kivestä. Sitä ennen oli käytetty leimasinettejä ainakin Halaf-kaudelta noin vuodesta 6500 eaa. == Lähteet == == Aiheesta muualla == *Ancient Near Eastern Seals *Sumerian cylinder seals. Chrystallinks. *Pepi I:n sylinterisinetti. Global Egyptian Museum. Luokka:Mesopotamian taide Luokka:Sigillografia
Markus Aaltonen

Markus Sakari Aaltonen (s. 1. toukokuuta 1946 Seinäjoen maalaiskunta) on suomalainen valtiopäiväneuvos (2001) ja SDP:n entinen kansanedustaja Vaasan läänin vaalipiiristä (1975–1991 ja 1995–1999). ==Elämä ja ura== Aaltonen valmistui ylioppilaaksi vuonna 1965 ja taloustieteiden maisteriksi Tampereen yliopistosta vuonna 1974. Hän opiskeli pääaineenaan kansantaloustiedettä ja sivuaineena muun muassa sosiologiaa.Aaltonen 2007, s. 20 Hän oli Tampereen yliopiston ylioppilaskunnan puheenjohtaja 1969–1970. Sosialidemokraattiseen nuorisojärjestöön Aaltonen liittyi lukioaikansa alkupuolella vuonna 1963.Aaltonen 2007, s. 17 Aaltonen oli ensimmäisen kerran ehdolla eduskuntaan vuoden 1970 vaaleissa 23-vuotiaana.Aaltonen 2007, s. 22 Hän oli ehdolla myös vuoden 1972 vaaleissa.Aaltonen 2007, s. 26 Kansanedustajaksi Aaltonen valittiin kolmannella yrittämällä vuoden 1975 vaaleissa. Ennen valintaa hän työskenteli Tampereen yliopiston täydennyskoulutuskeskuksen suunnittelijana 1974–1975 ja Seinäjoen korkeakoulun suunnittelutoimikunnan pääsihteerinä 1975. Kansanedustajana Aaltonen oli ulkoasiainvaliokunnan puheenjohtaja vuosina 1987–1991 ja 1996–1999. Tässä asemassa Aaltonen pyrki saamaan erityisesti alkuvuoden 1991 Persianlahden kriisin aikana valtiosääntöön tulkinnan, jonka mukaan tasavallan presidentin ja valtioneuvoston olisi otettava eduskunnan ja etenkin ulkoasiainvaliokunnan kanta tehokkaammin huomioon tärkeissä ulkopoliittisissa päätöksissä. Seinäjoen kaupunginvaltuuston jäsen Aaltonen oli vuosina 1973–2012 ja ensimmäinen varapuheenjohtaja 1993–2001. Vuodesta 2013 hän on ollut toinen varavaltuutettu. Vuosina 1985–1991 Aaltonen oli SDP:n puoluetoimikunnan jäsen. Presidentin valitsijamiehenä hän oli vuosien 1978, 1982 ja 1988 vaaleissa. Aaltonen on ollut naimisissa vuodesta 1967 ja hänellä on kaksi aikuista tytärtä. == Teokset == * * * * * * === Suomennokset === * == Lähteet == * ===Viitteet=== == Aiheesta muualla == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Seinäjoen kaupunginvaltuutetut Luokka:Vaasan vaalipiiri Luokka:Vuonna 1946 syntyneet Luokka:Elävät henkilöt Luokka:Valtiopäiväneuvokset
Kirgisian som

Kirgisian som (kirg. сом, som) on Kirgisian valuutta. Sen valuuttakoodi on KGS. 10\. toukokuuta 1990 yksi som oli 200 Neuvostoliiton ruplaa. Sana som tarkoittaa "aitoa kultaa". Kirgisiassa on käytössä setelit 20–5000 somia ja vuodesta 2008 alkaen kolikot 10 ja 50 tiyiniä ja 1, 3, 5 ja 10 somia. 50 somin setelissä käytetään C. G. E. Mannerheimin ottamaa valokuvaa Kurmanžan Datkasta. == Katso myös == *Kirgisian talous ==Lähteet== Luokka:Aasian rahayksiköt Luokka:Kirgisia
Harry Angelman

Tri Harry Angelman (13. elokuuta 1915 – 8. elokuuta 1996) oli englantilainen lastenlääkäri, jonka mukaan Angelmanin oireyhtymä on nimetty. Hän kuvasi sen ensimmäistä kertaa julkaisemalla vuonna 1965 raportin kolmesta oireyhtymän vammauttamasta lapsesta. Angelman syntyi Birkenheadissa ja kuoli 80-vuotiaana Portsmouthissa. Hän puhui oireyhtymästä kärsivistä lapsista "nukkelapsina", ja pian syndroomasta alettiin käyttää nimitystä "iloisen nuken oireyhtymä". Nykyinen suositeltu muoto on Angelmanin oireyhtymä. == Lähteet == Luokka:Brittiläiset lääkärit Luokka:Vuonna 1915 syntyneet Luokka:Vuonna 1996 kuolleet
David Meca

David Meca Medina (s. 1. helmikuuta 1974, Sabadell) on espanjalainen maraton- ja avovesiuimari, joka on uinut Espanjan rannikolta Ibizalle. Hän voitti kultaa 25 kilometrin avovesiuinnissa MM-kilpailuissa 2005, Montrealissa, ja hän on myös voittanut hopean ja pronssin muiden uintilajien kanssa yhteisissä MM-kilpailuissa, ja lisäksi hän on voittanut mitaleita lajin omissa MM- ja EM- kilpailuissa. Meca kärähti nandrolonien käytöstä maratonuinnin MC-kilpailuissa Brasiliassa 1999. Hän sai kahden vuoden kilpailukiellon, josta hän kärsi vuoden. == Lähteet == *Mecan kotisivut Luettu 12.3.2007 Luokka:Espanjalaiset uimarit Luokka:Vuonna 1974 syntyneet Luokka:Elävät henkilöt